Repülőkatasztrófa: "Azt sem tudom, hogyan élem túl ezt a napot" | VS.hu
20150325-VS-38412-repulokatasztrofa-azt-sem-tudom-hogyan-elem-tul-ezt-a-napot
Repülőkatasztrófa: "Azt sem tudom, hogyan élem túl ezt a napot"	Fotó: AFP / MARIUS BECKER	Schultz Antal
2015. március 25., szerda 12:53
Továbbra sem tudni, mi lehetett az oka a Germanwings-járat 8 percen át tartó zuhanásának. A pilóták beszélgetését rögzítő doboz megsérült, de állítólag kinyerhetők az adatai. Egyre több a megszólaló az ügyben, ahogy egyre több a megnevezett áldozat is. Állítólag már az áldozatok állampolgárságát is lehet tudni.
Folytatódik a Germanwings-gép roncsainál a keresés a francia Alpokban. A repülőgép darabjai mintegy négy focipályányi területen szóródtak szét, a keresés a nehéz terepviszonyok miatt azonban több, mint egy hétig is eltarthat.Amit eddig tudunk:A gép egyik fekete dobozát, amely a hangokat és beszélgetéseket rögzítette megtalálták, már Párizsban vizsgálják. Az azon elhangzottak teljes feldolgozása akár hetekig is eltarthat a francia közlekedési miniszter szerint.Szerdán 10:53-kor több helyen –egyebek mellett a tragédia 16 diákjának iskolájánál és a düsseldorfi repülőtéren – egy perces néma csenddel emlékeztek az áldozatokra.az áldozatok rokonainak a Germanwings felajánlotta, hogy a tragédia helyszínére szállítja őket. A gyerekek szülei azonban nem élnek a lehetőséggel, mondta Haltern város polgármestere.a gép lezuhanásának okairól egyelőre nem tudni semmit, de már több elmélet is született.az áldozatok közül ma már többeket megneveztek, köztük izraeli, ausztrál, brit és spanyol állampolgárokat.a helyszínen van már Angela Merkel, Mariano Rajoy és Francois Hollande is.
Videó a helyszín átkutatásáról
Azt sem tudom, hogyan élem túl ezt a napot.
– mondta a szerencsétlenül járt 16 diák és 2 tanár iskolájának igazgatója arra a kérdésre, hogy továbbra is folytatni kívánják-e a csereprogramot a spanyol iskolával.A Lufthansa – a Germanwings anyavállalata – több különjáratot is indít az áldozatok rokonainak, hogy a katasztrófa helyszínére utazhassanak Düsseldorfból, illetve Barcelonából. A helyiek már felkészültek fogadásukra, mintegy 900 embert tudnak elszállásolni, de további segítséget is adnak a hozzátartozóknak.
Forrás: Le Bureau d'Enquêtes et d'Analy	A megtalált fekete doboz elég rossz állapotban van, de délután 4-re már eredményeket ígér belőle a francia belügyminiszter. A másikat még nagyerőkkel keresik
Angela Merkel német kancellár Fancois Hollande francia miniszterelnökkel és Észak-Rajna-Vesztfália miniszterelnökével, Hannelore Krafttal együtt egy helikopterrel érkezett Seynes-les-Alpes-be, a katasztrófa helyszínéhez. Észak-Rajna-Vesztfália miniszterelnöke azért tart velük, mert ennek a tartománynak a fővárosa Düsseldorf.Hozzájuk csatlakozott a helyszínen a spanyol miniszterelnök, Mariano Rajoy. Jelenleg a mentőcsapatokkal és a nyomozókkal beszélgetnek. Ezt követően a helyi iskolánál kialakított kápolnánál és halottasháznál fogják leróni kegyeletüket a katasztrófa 150 áldozata előtt.Barack Obama amerikai elnök telefonon keresztül nyilvánított részvétet Mariano Rajoynak. Spanyol kollégájának felajánlotta, hogy segítenek a baleset körülményeinek felderítésében.David Cameron, brit miniszterelnök a londoni parlamentben szólat fel: „Szívszaggató arról hallani, hogy iskolások, csecsemő, és családok élete ért véget”.
Úgy tűnik, magyarok nem voltak az áldozatok között
A repülőgép-társaság ezidáig 127 áldozat családjával vette fel a kapcsolatot. A társaság vezérigazgatója, Thomas Winkelmann azt is elmondta, több német áldozatról tudnak, mint amennyiről idáig szó volt. Ők 72 német és 35 spanyol állampolgárról tudnak. A spanyol hatóságok ugyanakkor 49 spanyol személyről, pontosabban vezetéknevűről tudnak.Winkelmann azt is elmondta, a legfontosabb most számukra, hogy az áldozatok hozzátartozóinak pszichológiai segítséget nyújtsanak.Az In Flight Crisis Twitter szerint az áldozatok között van továbbá:3-3 brit és kazah állampolgár;2-2 japán, kolumbiai és ausztrál;1-1 holland, dán, török, izraeli és mexikói (utóbbit még nem erősítették meg a mexikói kormányzatnak).A francia hírügynökség szerint azonban a katasztrófának volt két-két venezuelai, amerikai, iráni és argentin, illetve egy-egy belga, marokkói áldozata is.
Fotó: AFP / GERARD JULIEN	Spanyol újságosstand szerda reggel
Névről is egyre több áldozatot ismerünk
Az AP szerint egy spanyol családnak három generációja is odaveszett: egy 10 éves kislány, édesanyja és nagymamája.A BBC úgy tudja, szintén a gép utasa volt az 50 éves wolverhamptoni üzletember Martyn Matthews. Üzleti útra ment Németországba, két felnőtt gyermeke gyászolja.Megneveztek egy másik brit állampolgárt is, Paul Andrew Bramleyt. A 28 éves hulli férfi Svájcban tanult, Barcelonában üdülni volt. Az Egyesült Királyságba tartott meglátogatni a családját. Édesanyja, aki Mallorcán lakik, de a családi látogatás miatt jelenleg Nagy-Britanniában van azt mondta:
Paul egy kedves, gondoskodó és szerető fiú volt. Ő volt a legjobb fiú, ő volt a világom.
Korábban már megírtuk, hogy a spanyol állampolgárságú, de Manchesterben élő Marina Bandres Lopez Belio és kisbabája is a Germanwings járatán utazott. Most megszólalt férje, akit teljesen „tönkretett” a hír:
Marina az utolsó pillanatban vett jegyet, és döntötte el, visszatér Manchesterbe, hogy minél gyorsabban visszatérhessen a napi rutinjához(...) A közeli rokonaimmal vagyok Manchesterben, és közeli kapcsolatban vagyunk a spanyol családunkkal is ebben a nagyon nehéz időszakban.
További megnevezett spanyol, ausztrál és izraeli állampolgárokról korábbi cikkünkben olvashat.
Más útvonalon közlekedik ezentúl a Barcelona-Düsseldorf járat
A Flightradar24 azt írja Twitterén, hogy a Germanwings mai Barcelona-Düsseldorf járata másik útvonalon halad. Másik járatszámot is kapott: eddig 4U9525 volt, most 4U9441. Pontban 9:58-kor indult el a katalán fővárosból.A Germanwings a legutóbbi meghibásodással kapcsolatosan – amelyben egy billenő fedéllel a gép orrán volt a probléma – elmondta, az inkább zajprobléma volt, mint egy biztonsági probléma. Hozzátették, a gépen már a barcelonai indulás előtt 24 órával elhárították ezt a hibát.Az Airbus 320 pilótája a Germanwingsnél és Lufthansánál összesen több, mint tíz éve dolgozott, és több, mint 6000 óra repülési órája volt az A320-ason.
Fotó: Getty Images / Adam Berry	Félárbocra eresztették a zászlókat a német kormányzat épületei előtt
A német Bild napilap közben azon elégedetlenkedik, hogy noha Németországban félárbocra eresztették a zászlókat, hivatalos gyásznapot nem tartanak, pedig Spanyolországban most három napig tart az állami megemlékezés.A német kormány szóvivője ezt azzal magyarázta, hogy az országban nincs intézménye az állami gyásznapnak, azt csak az egyes tartományok rendelhetik el külön-külön.Az újabb fejleményekről ebben a cikkünkben olvashat.
Germanwings: Izrael, Anglia és Ausztrália is gyászolA lezuhant géppel gondok voltak a hétfői ellenőrzésenBritek, argentinok, belgák is lehettek a Germanwings járatánKis híján egy svéd focicsapat is odaveszett a légi katasztrófábanA Germanwings sem tudja, mit gondoljon a balesetrőlKépgaléria a katasztrófárólNégy hónapja is majdnem lezuhant egy Germanwings-gépA Lufthansa reakciója és az első adatokEgy osztálynyi tinédzser is utazott a gépenMegjöttek az első képek a Germanwings-katasztrófa helyszínéről Lezuhant Franciaországban a Germanwings egyik gépe